DELTA รูดเฉียด 5% นลท.ผิดหวังกำไรปี 62 วูบ 42% เหลือ 2.96 พันลบ.
DELTA รูดเฉียด 5% นลท.ผิดหวังกำไรปี 62 วูบ 42% เหลือ 2.96 พันลบ. ล่าสุดอยู่ที่ 57.50 บาท ลบ 3 บาท หรือ 4.96% มูลค่าซื้อขาย 18.71 ล้านบาท
DELTA รูดเฉียด 5% นลท.ผิดหวังกำไรปี 62 วูบ 42% เหลือ 2.96 พันลบ. ล่าสุดอยู่ที่ 57.50 บาท ลบ 3 บาท หรือ 4.96% มูลค่าซื้อขาย 18.71 ล้านบาท
18 ก.พ. 2563

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA  ล่าสุด ณ เวลา 10.47  น. อยู่ที่ 57.50 บาท ลบ 3 บาท หรือ 4.96% สูงสุดที่ 60 บาท ต่ำสุดที่ 57.25 บาท ด้วยมูลค่าซื้อขาย 18.71 ล้านบาท

โดยราคาหุ้น DELTA ปรับตัวลดลงอย่างหนัก หลังรายงานผลการดำเนินงานประจำปี 2562 มีกำไร 2.96 พันล้านบาท ลดลง 42% จากปี 2561 ที่มีกำไร 5.14 พันล้านบาท
ด้าน บล.ดีบีเอสฯ ระบุในบทวิเคราะห์ แนะนำ “ถือ” DELTA ราคาเป้าหมาย 57 บาท/หุ้น โดย Core profit ไตรมาส 4/62 เท่ากับ 361 ล้านบาท ลดลง 60% เมื่อเทียบจากปีก่อน และลดลง 39% เมื่อเทียบจากไตรมาสก่อน ซึ่งต่ำกว่าคาด 15%
อย่างไรก็ตามในปี 2563 มีโอกาสที่อัตรากำไรจะเพิ่มขึ้น เพราะราคาวัตถุดิบที่กลับสู่ภาวะปกติ โดยเริ่มเห็นมาร์จิ้นของชิ้นส่วนที่ใช้ในยานยนต์ที่เพิ่มขึ้นเป็น 18.4% ในไตรมาส 4/62 (จาก 11.9% ในงวด 9 เดือนแรกปี 2562) แล้ว รวมทั้งเงินบาทอ่อนตัวลง เราจึงปรับสมมติฐานอัตรากำไรขั้นต้นปี 2563 ขึ้นเป็น 23% (เดิม 22%) แต่ SG&amp;A ปี 2563 ยังคงสูง เพราะมีผลิตภัณฑ์ใหม่ที่ได้รับมอบหมายมาจาก Delta Taiwan ซึ่งต้องจ่ายค่า Royalty fee ให้สมมติฐาน SG&amp;A/ยอดขายปี 2563 ไว้ที่ 16% (เพิ่มจากเดิมที่ 15.7%)